**II 2 – Italijanščina, 8. RAZRED**

**7. TEDEN (4. 5. – 8. 5. 2020)**

Pozdravljeni,

upam, da ste preživeli lepe počitnice, da ste se oddahnili od šole in da boste polni zagona vstopili v nov, že sedmi teden pouka na daljavo.

Verjetno ste že zasledili, da se v letošnjem šolskem letu skoraj zagotovo ne bomo več videli v šoli, ampak bomo pouk zaključili od doma.

V tednu pred počitnicami ste reševali pisno preverjanje znanja. Šlo vam je dobro, povprečno število točk je bilo 51,8 (67,3%), to predstavlja oceno 3.

Težave ste imeli pri:

* **Spreganje glagolov v sedanjiku**: priznam, da je bila naloga pretežka za vaše znanje (če ne bi bilo glagolov na *–ire*, bi bilo dosti boljše). V ocenjevanju taka naloga ne bo.
* **Svojilni pridevniki**: oblike so vam sicer kar šle, pozabili pa ste, da mora biti pred svojilnim pridevnikom tudi določni člen (glejte dodatno razlago na koncu datoteke).
* **Ura**: pozabili ste na glagol *essere* (*Sono le... È (mezzogiorno, mezzanotte, l'una*)). V ocenjevanju vam bom pri vsakem primeru odbila pol točke, če glagola *essere* ne boste napisali!)
* **Zapisovanje dvojnih soglasnikov** (pomeri**gg**io, spe**ss**o, ma**tt**ina, qua**tt**ordici, qua**tt**ro, se**tt**e, dicia**ss**e**tt**e, ...)
* **Bralno razumevanje**: besedilo ni bilo pretežko, nekateri ste dosegli vsaj 4 točke od 5, nekateri ste imeli težave z razumevanjem, tretji naloge niste rešili. Tudi v ocenjevanju bo podobna naloga, zato prosim, da se potrudite in jo poskusite rešiti Imejte v mislih, da so rešitve VEDNO v besedilu.

Da bo ocenjevanje pošteno do vseh učencev v skupini, sem se odločila, da bo v pisni obliki, zelo podobno preverjanju (enak tip nalog), snov ostane seveda enaka.

Ocenjevanje boste dobili po elektronski pošti že ta teden v torek, 5. 5. 2020. To pa ne pomeni, da mi morate rešeno preverjanje poslati isti dan, ampak najkasneje do nedelje, 10. 5. 2020. Za reševanje bi moralo biti 45 minut dovolj, ni pa nič narobe, če porabite več časa. Sklepam, da v tem tednu še nimate ocenjevanj (potekala naj bi v tednu od 11. 5. naprej) in menim, da je boljše, da ocenjevanje pri italijanščini opravite čim prej in se nato posvetite ostalim predmetom.

**ČE SE KDO NE STRINJA, DA SE OCENJEVANJE IZPELJE ŽE V TEM TEDNU, NAJ ME OBVESTI PO ELEKTRONSKI POŠTI** **nina.martelanc@os-franaerjavca.si****. OCENJEVANJE BO PRESTAVLJENO NA DRUG DATUM, ČE SE S PREDLAGANIM NE STRINJA POLOVICA UČENCEV V SKUPINI.**

**Prosim, da nalog ne rešujete s svinčnikom!**

Ko test rešite, ga poslikajte/poskenirajte in mi ga po elektronski pošti **obvezno** pošljite v pregled **najkasneje do nedelje, 10. 5. 2020.**

Ko prejmem rešena ocenjevanja znanja od vseh učencev v skupini (14 vas je), vam bom oceno, popravke in komentar poslala po elektronski pošti.

V tednu od 11. 5. 2020 nadaljujemo z jemanjem nove snovi (enota 5 v učbeniku, nadaljujemo od tam, kjer smo ostali), tako da boste pri italijanščini aktivni tudi po pridobljeni pisni oceni, bo pa ta snov ocenjena v naslednjem šolskem letu.

Še vedno velja, da me v primeru dodatnih vprašanj lahko kontaktirate preko elektronske pošte: nina.martelanc@os-franaerjavca.si .

Tisti, ki **ste se strinjali**, da vam oceno od tekmovanja iz bralne značke vpišem v redovalnico, pričakujte, da bo ocena vpisana do 15. 5. 2020.

ZLATO priznanje – ocena 5

SREBRNO priznanje – ocena 4

Priznanje za SODELOVANJE – ocena 3

Če komu še nisem sporočila rezultata, naj me opomni preko elektronske pošte.

Ostanite zdravi.

Lep pozdrav,

Nina Martelanc

(NE SPREGLEJTE: Razlaga za svojilne pridevnike je na naslednji strani.)

**SVOJILNI PRIDEVNIKI**

Če želimo samostalniku dopisati svojilni pridevnik, moramo biti pozorni na dve dejstvi:

* čigava je stvar/oseba (=samostalnik), ki nastopa v povedi in
* katerega spola in v katerem številu je stvar/oseba, ki nastopa v povedi.

Ko ugotovimo, čigava je stvar/oseba, izberemo ustrezen svojilni pridevnik (mio, tuo, suo, ...).

Nato pogledamo, katerega spola in v katerem številu je stvar/oseba, in svojilnemu pridevniku zapišemo ustrezno končnico (mi**o**, mi**a**, tu**o**, tu**a**, mi**e**, tu**oi**, su**o**i, ...).

Pozorni smo na končnico pri samostalniku (stvar/oseba):

Končnica –O je značilna za ednino moškega spola.

Končnica –A je značilna za ednino ženskega spola.

Končnico –E imajo samostalniki ženskega in moškega spola ednine ter samostalniki ženskega spola množine, kar pomeni, da moramo biti pri takih samostalnikih še bolj pozorni.

moški spol ednina množina

 IL GATT**O** I GATT**I**

 L' AMIC**O** GLI AMIC**I**

 LO ZI**O** GLI ZI**I**

 IL CAN**E** I CAN**I**

ženski spol L'AMIC**A** LE AMICH**E**

 LA SORELL**A LE** SORELL**E**

 LA MADR**E** LE MADR**I**

 L'INSEGNANT**E** LE INSEGNANT**I**

**!! Svojilni pridevnik in samostalnik, na katerega se le-ta nanaša, morata biti skladna v spolu in številu !!**

**Poglejmo si besedno zvezo samostalnika in svojilnega pridevnika:**

IL GATT**O** DI MARIA

moški spol čigav? IL SU**O** GATT**O**

ednine

Določni člen IL spada k besedi GATTO, ki je moškega spola ednine. Maria je v 3. osebi ednine (ona = lei), zato izberemo svojilni pridevnik SUO (=njen). Svojilni pridevnik ima končnico -O, ker je samostalnik GATTO moškega spola ednine.

LA CAS**A** DI PAOLO

ženski spol čigava? LA SU**A** CAS**A**

ednine

Določni člen LA spada k besedi CASA, ki je ženskega spola ednine. Paolo je v 3. osebi ednine (on = lui), zato izberemo svojilni pridevnik SUA (=njegova). Svojilni pridevnik ima končnico -A, ker je samostalnik CASA ženskega spola ednine.

LE AMICHE DI CARLA

ženski spol čigave? LE SU**E** AMICH**E**

Določni člen LE spada k besedi AMICHE, ki je ženskega spola množine. Carla je v 3. osebi ednine (ona = lei), zato izberemo svojilni pridevnik SUE (=njene). Svojilni pridevnik ima končnico -E, ker je samostalnik AMICHE ženskega spola množine.

Poglejmo si še rabo svojilnega pridevnika v povedih:

Io ho tre **fratelli**. I mi**ei** fratell**i** si chiamano Pietro, Luigi e Antonio.

Najprej pogledamo osebo v prvi povedi (=IO). Ker so bratje (fratelli) moji, uporabimo svojilni pridevnik MIO v ustrezni obliki. Pogledamo, kaj je za svojilnim pridevnikom (=FRATELLI). Samostalnik FRATELLI je moškega spola množine, zato svojilni pridevnik MIO postavimo v obliko MIEI.

L'insegnante ha trenta **studentesse**. Le su**e** studentesse sono brave.

Najprej pogledamo osebo v prvi povedi (=L'INSEGNANTE). Ker so učenke (=studentesse) njene, uporabimo svojilni pridevnik SUO v ustrezni obliki. Pogledamo, kaj je za svojilnim pridevnikom (=STUDENTESSE). Samostalnik STUDENTESSE je ženskega spola množine, zato svojilni pridevnik SUO postavimo v obliko SUE.